ປະເທດ Niger ລົງຄະແນນສຽງ ເອົາປະທານາທິບໍດີ ໃນການເລືອກຕັ້ງ ຂັ້ນຊີ້ຂາດ
Opposition officials say Hama Amadou has been sick since he was jailed in November; his name, however, is to be on ballot in Sunday's presidential runoff
ບັນດາຜູ້ລົງຄະແນນສຽງໃນປະເທດ Niger ກຳລັງເລືອກເອົາປະ ທານາທິບໍດີຄົນໃໝ່ ໃນວັນອາທິດມື້ນີ້, ພ້ອມກັບປະທານາທິບໍດີ ຜູ້ທີດຳລົງຕຳແໜ່ງຢູ່ ທ່ານ Mahammadou Issoufou ແມ່ນຢູ່ ໃນເກນທີ່ຈະໄດ້ຮັບໄຊຊະນະຢ່າງງ່າຍດາຍໃນການແຂ່ງຂັນຂັ້ນ ຊີ້ຂາດ ຫຼັງຈາກຂູ່ແຂ່ງທີ່ຖືກຂັງຄຸກຂອງທ່ານນັ້ນ ໄດ້ເດີນທາງ ອອກຈາກປະເທດ ເພື່ອໄປປິ່ນປົວສຸຂະພາບ, ແລະ ພັກຝ່າຍຄ້ານ ກໍໄດ້ປະກາດການຖອນຕົວສຳລັບການເລືອກຕັ້ງຄັ້ງນີ້ ນັກຂ່າວ ວີໂອເອ ໃນປະເທດ Niger ກ່າວວ່າ ການລົງຄະແນນສຽງໄດ້ເລີ່ມຂຶ້ນຢ່າງງຽບໆ, ພ້ອມກັບການອອກມາລົງຄະແນນສຽງຂອງປະຊາຊົນທົ່ວປະເທດຈຳນວນໜ້ອຍ ໃນຕົ້ນຊົ່ວ ໂມງທຳອິດຂອງການລົງຄະແນນສຽງທີ່ໄດ້ໄຂຂຶ້ນນັ້ນ ຜູ້ລົງແຂ່ງຂັນພັກຝ່າຍຄ້ານ ທ່ານ Hama Amadou ໄດ້ຖືກນຳຕົວອອກຈາກຫ້ອງຂັງຂອງ ລາວທີ່ຄຸກ Niamey ແລະ ເດີນທາງໄປໂຮງໝໍແຫ່ງໜຶ່ງໃນນະຄອນຫຼວງ ປາຣີ ປະເທດ ຝຣັ່ງ ໃນວັນພຸດທີ່ຜ່ານມາ ທ່ານ Amadou ໄດ້ຖືກຈັບເຂົ້າຄຸກຕັ້ງແຕ່ເດືອນພະຈິກ ທີ່ຜ່ານມາ ກ່ຽວກັບ ຂໍ້ຫາການຄ້າເດັກ ນ້ອຍເກີດໃໝ່ທີ່ຜິດກົດໝາຍ, ເປັນການກ່າວຫາທີ່ທ່ານ ແລະ ຜູ້ສະໜັບສະໜູນຂອງທ່ານກ່າວ ວ່າ ເປັນຂໍ້ຫາທີ່ດຳເນີນເພື່ອຜົນປະໂຫຍດຂອງພັກການເມືອງ ເຈົ້າໜ້າທີ່ຂອງພັກຝ່າຍຄ້ານກ່າວວ່າ ທ່ານ Amadou ບໍ່ສະບາຍມາຕັ້ງແຕ່ທ່ານໄດ້ຖືກຈັບ ເຂົ້າຄຸກ, ແຕ່ຄວາມເຈັບໄຂ້ຂອງທ່ານແມ່ນບໍ່ຈະແຈ້ງ ທ່ານ Amadou ແມ່ນອະດີດປະທານສະພາແຫ່ງຊາດຂອງປະເທດ Niger ຊື່ຂອງທ່ານແມ່ນ ມີຢູ່ໃນບັດລົງຄະແນນ ເຖິງແມ່ນວ່າພັນທະມິດພັກຝ່າຍຄ້ານຂອງທ່ານໄດ້ກ່າວໃນສັບປະດາ ທີ່ຜ່ານມາວ່າ ພວກເຂົາເຈົ້າໄດ້ຖອນຕົວອອກຈາກການແຂ່ງຂັນຂັ້ນຊີ້ຂາດນີ້ແລ້ວກໍຕາມ ພັກຝ່າຍຄ້ານກ່າວວ່າ ຜົນຂອງການແຂ່ງຂັນໃນຮອບທຳອິດ, ທີ່ໄດ້ຮັບໄຊຊະນະໂດຍ ປະທາ ນາທິບໍດີ Issoufou, ແມ່ນ ຝ່າຍພັນທະມິດກໍຍັງໄດ້ກ່າວຫາ ສານຂັ້ນສູງຂອງ Niger ວ່າ ສົມຮູ້ຮ່ວມຄິດກັບລັດຖະບານ ເພື່ອຮັບປະກັນວ່າທ່ານ Issoufou ຈະໄດ້ຖືກເລືອກໃຫ້ກຳຕຳແໜ່ງຄືນອີກ ພັກຝ່າຍຄ້ານໃຫ້ ເຫດຜົນວ່າ ທ່ານກຳລັງກາຍເປັນຜູ້ນຳທີ່ໃຊ້ອຳນາດຢ່າງຜະເດັດການຍິ່ງຂຶ້ນ ທັ້ງໆທີ່ວ່າປະເທດແມ່ນອຸດົມສົມບູນໄປດ້ວຍຊັບພະຍາກອນທີ່ເປັນພະລັງງານໄຟຟ້າ, ແຕ່ວ່າ ປະເທດ Niger ກໍຍັງເປັນປະເທດໜຶ່ງທີ່ມີຄວາມທຸກຍາກທີ່ສຸດໃນໂລກ